שאלה: איך גורמים לחניכות להגיע לסניף וגם לצאת ולפעול? : אני מדריכה,דבר ראשון, איך גורמים לחניכות להגיע לסניף מרצונן? איך מסבירים להם שתנועת נוער זה דבר חשוב? ושנית, איך מעוררים את החבב לצאת לפעול? כרגע החבב שלנו מורדם מאוד ולא עושה כלום. זה מתסכל מאוד!
תשובה: לק"י למדריכה היקרה! השאלה שלך היא שאלה מעולה וקשורה בכל שלב בהדרכה. יש כמה וכמה שיטות בענין ואנחנו רק נציג אחת מהן, אם תרצי שניתן עוד דגשים ועוד רעיונות בשמחה. ליצור רצון להגיע לסניף ראשית, צריך להכיר בזה שזה משתנה מגיל לגיל. מה הכוונה? יש גילאים שמגיעים בגלל שההורים שולחים ומתוך זה יוצרים קשר וזיקה בין הבנות, החניכות שלך, לסניף. יש גם גיל שבאים בגלל החברות וזה הזיקה - המקום החברתי, שזה גם קשור לקשר האישי שלך עם כל חניכה וחניכה. כמובן, יש גם את הגיל שבו מגיעים בגלל האידאלים. יש לנו בעצם פה שלושה מעגלים שיש להם צד דומיננטי בזמנים אחרים בתקופה בסניף, אך הם קיימים תמיד. לכן, חשוב להשקיע בארבעת המעגלים הללו. מעגל 1 - משפחה. מעגל 2 - חברים. מעגל 3 - קשר אישי עם המדריכה. מעגל 4 - ערכים. בכל זה יש אולי משהו שהרבה פעמים מחשיבים כמעגל כשלעצמו, כשבעצם זה מעל לכל המעגלים ובמובן מסוים גם מתודי. למה הכוונה? כיף. כשנמצאים בקשר עם משפות החניכות אנחנו "מרוויחים" כמה דברים. 1. מבינים יותר טוב מאיפה החניכה מגיעה בכל קנה מידה - סוג משפחה, היחסים במשפחה, מעמד חברתי-כלכלי (סוציואקונומי) וכו. 2. קשר אישי עם המשפחה כך שהם יראו מי המדריכה וביחד יווצר שיח שרותם את המשפחה לתהליך ההדרכה ולסניף. 3. הבנות יבינו שאכפת לך מהן באמת ושאת איתן לא רק בסניף. במעגל החברים חשוב לעשות ערבי הווי וכד  (אך לא יותר מידי!) כדי לחזק את המקום החברתי והקשרים שבין הבנות שאולי לא לומדות באותו בית ספר - מה שנקרא למוטט את הקירות המפרידים בין הקבוצות השונות וליצור קבוצה אחת. תגידי שזה ברור, אך חשוב לזכור איך אנחנו אולי היינו בתור חניכים ולראות שלאט לאט מי שלא חלק מהקבוצה הגדולה מנפה את עצמו מהסניף או שנמצא במקום אחר חברתית, לטוב ולרע. חייבים להשקיע במקום הזה ואפשר לעשות ערב הווי או פעילות גיבוש לשם הגיבוש. לחשוב טוב מראש מי טובה עם מי ואת מי אפשר לחבר ואיזה קליקות יש בתוך הקבוצה כדי לפרק אותן בפעילות (בעדינות!) כדי לתת את הפתיחות לשאר הבנות להיות חלק מהמעגל. ברור שאנחנו לא נפרק לחלוטין את הקליקות אלא רק בפעילות הזו ובמרקם הסניפי. חשוב שגם בקשר האישי שלך עם כל אחת תשקיעי - זה קשור גם למקום שהן רואות אותך קופצת לבתים שלהן, אך כשמתאפשר להגיע לבית הספר שלהן תגיעי ותגידי תפתיעי אותן! וגם אם יש אחת בבית ספר אחד וכל השאר בבית ספר אחר תשקיעי בה. גם בשבילה וגם שכולן יראו שאכפת לך מכל אחת. המעגל של הערכים הוא חשוב. אומרים שמגיעים לסניף בשביל החבר ה, אבל ברור שזה לא רק זה כי בשביל זה אפשר ללכת למקום אחר. מחפשים גם ערך. חשוב למשוך את הבנות בהתמדה ובהדרגתיות כלפי מעלה. לא ללכת על המכנה המשותף הנמוך אלא הגבוה ולהשקיע בהורדת מסרים גבוהים למקום שמדבר בשפה שלהן אך דורש מהן מעט מאמץ. באים בשביל לקבל וחייבים להאמין בזה כי זה מה שאנחנו עושים. נשקיע בזה כמו שצריך ולא נלעיט אותם בזה אלא נגרה אותם וניתן להם את התיאבון לעוד. כן, זה אומר להשקיע בפעולות. נכון, לרוב בנות יותר משקיעות מבנים, אז זה אומר להשקיע עוד. זה לא אומר להתחיל מאפס אלא אפשר לחפש באינטרנט אין ספור פעולות ולקחת כמה ולנפות מהן את מה שאת רוצה ולא רוצה ולבנות לך פעולה משל עצמך. (רק המלצה קטנה - תעשי את זה על מחשבה ותשמרי את זה בכותרות וכו  כי בהמשך החיים זה יכול להיות לך, וגם לאחרים, מאוד שימושי). שוב, זו דרך אחת ויש עוד כמה דרכים ואם תרצי נפרט עליהן. למה תנועת נוער חשובה? בשביל לענות על זה אשאל בעצמי שאלה שהיא לא הוגנת. למה תנועת נוער חשובה? לא למה ה חשוב אלא למה דווקא היא חשובה ולא משהו אחר. זו שאלה שאני מפנה חזרה אליך כי אני מאמין כשהתשובה תהיה ברורה ממש את תוכלי לפרק את זה למערך הדרכה שאת יכולה להעביר להן. אם תצטרכי עזרה לבנות את המערך את מוזמנת בשמחה לפנות ונעזור לך כפי מה שיחונן אותנו ה. חב"ב של הסניף חי וקיים? הגישה שלי, ומותר לחלוק עליה, זה שחב"ב חי וקיים זה חב"ב שפועל. פעולות ערב שבת הן אדירות אך הן מילוי תוכן ויוצא שהבה פעמים זה רק ליצור תירוץ שכול יפגשו (ועובדה שעם הזמן השבטים היותר גדולים מפסיקים להגיע). צריך לשאול למה יש פעולת חב"ב? רק כדי ליצור תוכן? אם כן, יש מערך מובנה כשמבקשים ממישהו פעולת ערב שבת? יש לו קשר עם מה שהיה לפני זה? גם פה, בתוך פעולות חב"ב יש הרבה מקום ליצור מערך מובנה ותהליך שאנחנו כסניף רוצים לעבור. ליצור צוות חב"ב בשביל זה זה לא בדיוק מספיק, לעניות דעתי. אז מה עוד אפשר לעשות? לזכור שהתוכן הוא בשביל לנוע שכן אנחנו תנועת נוער. הרצון זה לנוע ולא רק לחנך. החינוך הוא בשביל התנועה. אז מה עושים? עושים! כשיוצרים בחב"ב גרעין שעושה עם כימיה ודינמיקה משלו זה מושך עוד חבר ה לבוא כי יש פה גם צד חברתי (אך גם ערכים!). יש פה תנועה, וזה בעצם מה שכולנו מחפשים, כל אחד בדרכו. אנחנו מחפשים להיות מאותם אנשים שמהלכים וזזים. מחפשים מה לעשות, אבל גם מתוך מקום של פעלתנות חברתית. פעילות עם צד חברתי - וזה מה שאפשר לעשות בסניף עם החב"ב. שוב, גם זה זה מתוך היבט מסוים ומהווה כלי אחד. יש עוד הרבה כלים שאפשר לתת אך זו רק עצה ראשונית. כמובן, נשמח לשמוע אם זה עזר ואם זה נשמע לך כמו כיוון. אם יש עוד שאלות בנושא הזה או בנושאים אחרים תרגישי חופשית לשאול ולברר. סחתיין על השאלה ועל הרצון לרתום עוד אנשים לערכים ולהתקדם במישור הכללי. חיילך לאורייתא! נתנאל netanelweil gmail.com